== Historie ==
[[Fil:Movia bus line 11A on Sankt Peders Stræde.JPG|thumb|En omlægning der holdt til det sidste - linje 11A på Sankt Peders Stræde.]]
[[Fil:Movia bus line 11A on Carsten Niebuhrs Gade.JPG|thumb|Linje 11A på Carsten Niebuhrs Gade på linjens sidste dag. Bussen er bevaret af Sporvejsmuseet.]]
Året før oprettelsen af linje 11A var CityCirkel (formelt linje 11) blevet oprettet 12. juni 2009 som forsøg som en ensrettet ringlinje betjent af elleve små elbusser gennem Middelalderbyens smalle gader og via Nyhavn og [[Københavns Hovedbanegård]].<ref name="Succes">[http://myldretid.dk/nyheder/nr/634 ''Succes for forsinket CityCirkel''] af Thomas de Laine. Myldretid.dk, 6. september 2009.</ref> I begyndelsen af juli 2010 oprettedes desuden Tivoli Shuttle mellem Hovedbanegården og det nybyggede Tivoli Hotel, som en af elbusserne blev overført til.<ref>''Øvrige linjeændringer i område Hovedstaden'' af flere forfattere. Busfronten 227/2010, s. 7-8.</ref><ref>''Linjeændringer i område Hovedstaden'' af flere forfattere. Busfronten 229/2010, s. 5.</ref> Passagertallene på CityCirkel var imidlertid alt for lave, så for at redde forsøget erstattedes både den og Tivoli Shuttle af den nye linje 11A, der kom til at køre som en mere traditionel punkt-til-punkt-linje fra 24. oktober 2010. Den nye linje erstattede desuden linje 25 mellem [[Østerport Station|Østerport st.]] og Skuespilhuset, der var blevet oprettet i 2008 ved indvielsen af Skuespilhuset for at skaffe busforbindelse til forestillingerne.<ref name="BF 230">''København har fået endnu en A-buslinje'' af Thomas de Laine. Busfronten 230/2010, s. 3-5.</ref>
Filosofi Historie Foreninger Organisationer